חוק להגנת הספרות והסופרים בישראל (הוראת שעה) (תיקון), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2554, עמ' 884, 2016-06-07T00:00:00+03:00
חוק להגנת הספרות והסופרים בישראל (הוראת שעה) (תיקון), התשע"ו–2016, קובע כי הוראות החוק הקובעות הגנה למחירם של ספרים חדשים למשך 18 חודשים, ההוראות בדבר תמלוגי מינימום לסופרים ובדבר חובת חתימת הסכמי הנחה לפי החוק, האמורות לפקוע ב-6 לפברואר 2017, יעמדו בתוקפן רק עד ליום 31 באוגוסט 2016. 
עם זאת, נקבע שכבר במהלך שבוע הספר העברי הקרוב חנות ספרים תהיה רשאית לתת הנחה על ספרים שחלה עליהם תקופת ההגנה, וזאת בהסכמה בין המוציא לאור לחנות הספרים בלא הגבלה על שיעור ההנחה. 
כמו כן, ההוראות האוסרות על תגמול למוכרים בשל המלצה על ספר מסויים והוראות העוסקות באיסור הפליה בשטחי תצוגה, לרבות הוראות הפיקוח והאכיפה הנדרשות ליישומן, יעמדו בתוקפן למשך שנתיים נוספות מיום פרסום חוק זה.